SUDERINTA

Kauno rajono savivaldybės mero

2023 m. rugpjūčio 31 d. potvarkiu Nr. MP-635

SUDERINTA

Kauno r. Lapių pagrindinės mokyklos tarybos

2023 m. liepos 31 d. prot. Nr.3

**KAUNO R. LAPIŲ PAGRINDINĖS MOKYKLOS**

**2023–2024 MOKSLO METŲ PRADINIO IR PAGRINDINIO UGDYMO PROGRAMŲ UGDYMO PLANAS**

Lapės

2023

**I SKYRIUS**

**BENDROSIOS NUOSTATOS**

1. 2023–2024 mokslo metų ugdymo planas reglamentuoja pradinio ir pagrindinio ugdymo programų įgyvendinimą Kauno r. Lapių pagrindinėje mokykloje (toliau – mokykla). Jis parengtas vadovaujantis Bendraisiais ugdymo planais ir kitais teisės aktais.
2. Ugdymo plano tikslas – sudaryti galimybes, kad kiekvienas besimokantysis pasiektų geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų.
3. Ugdymo plano uždaviniai:
   1. nustatyti pamokų skaičių, skirtą dalykų programoms įgyvendinti mokantis pagal pradinio ir pagrindinio ugdymo programas;
   2. pritaikyti ugdymo turinį pagal mokinių mokymosi poreikius.
4. Ugdymo plane vartojamos sąvokos atitinka bendruosiuose ugdymo planuose vartojamas sąvokas.

**II SKYRIUS**

**UGDYMO PROCESO ORGANIZAVIMAS**

1. Ugdymas mokykloje organizuojamas grupine mokymo forma kasdieniu mokymo proceso organizavimo būdu.

6. Ugdymo proceso pradžia – 2023 m. rugsėjo 1 d.

7. Ugdymo proceso trukmė: pradinio ugdymo programa – 175 d.; pagrindinio ugdymo programa – 185 d.

8. Ugdymo procese skiriamos atostogos:

|  |  |
| --- | --- |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |

9.Ugdymo procesas įgyvendinant pradinio ir pagrindinio ugdymo programas skirstomas pusmečiais.

|  |  |  |
| --- | --- | --- |
|  | I pusmetis | II pusmetis |
| 1–4 klasės | 2023-09-01 – 2024-01-31 | 2024-02-01 – 2024-06-07 |
| 5–10 klasės | 2023-09-01 – 2024-01-31 | 2024-02-01 – 2024-06-21 |

10. Ekstremalių situacijų atvejais mokyklos direktorius turi teisę keisti pamokų ir pertraukų laiką, priimti kitus sprendimus dėl ugdymo plano koregavimo, vadovaujantis BUP 7 priedu.

**MOKYKLOS UGDYMO PLANO RENGIMAS**

11. Mokyklos ugdymo planą rengė mokyklos direktoriaus 2023-05-25 įsakymu Nr. V–16 sudaryta darbo grupė.

12. Rengiamas vienas ugdymo planas pradinio ir pagrindinio ugdymo programoms įgyvendinti. Planas rengiamas vieneriems metams, jis gali būti papildomas ir koreguojamas.

13. Rengiant mokyklos ugdymo planą vadovaujamasi BUP 16 punkte nurodytais dokumentais, laikantis BUP struktūros.

14. 2023–2024 mokslo metais įgyvendinamos atnaujintos pradinio ir pagrindinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 1, 3, 5, 7, 9 klasėse;

Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 2, 4, 6, 8, 10 klasėse.

15. Mokyklos ugdymo plano projektas suderinamas su mokyklos taryba, savivaldybės vykdomąja institucija, tvirtinimas mokyklos direktoriaus iki rugpjūčio 31 d.

**III SKYRIUS**

**UGDYMO PROGRAMŲ ĮGYVENDINIMO ORGANIZAVIMAS**

16. Mokinių mokymosi krūvių reguliavimas:

16.1. Veiklą, susijusią su mokinių mokymosi krūvių reguliavimu, organizuoja direktoriaus pavaduotojas ugdymui.

16.2. Per dieną skiriamas ne daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę. Nerekomenduojami kontroliniai darbai po atostogų ar šventinių dienų.

16.3. Mokiniui, kuris atstovauja mokyklai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas;

16.4. Mokinys gali prašyti būti atleistas nuo dalyko (dalykų) dalies ar visų pamokų, jeigu bendrųjų programų, pagal kurias mokinys mokosi mokykloje, ir formalųjį švietimą papildančio ugdymo ar neformaliojo vaikų švietimo programų turinys, pagal kurias mokinys mokosi papildomai, yra artimas ar tapatus. Mokinys, pageidaujantis būti atleistas nuo pamokų:

16.4.1. pateikia dalyko mokytojui neformaliojo vaikų švietimo programą, pagal kurią mokosi, ar nuorodą į ją arba formalųjį švietimą papildančio ugdymo programos, pagal kurią mokosi, turinį;

16.4.2. mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį iš dalies ar pilnai, mokytojas siūlo mokyklos vadovui atleisti mokinį nuo dalyko dalies ar visų pamokų lankymo;

16.4.3. mokyklos vadovo įsakymu mokinys yra atleidžiamas nuo dalyko dalies ar visų pamokų lankymo, numatant mokinio atsiskaitymus ir pasiekimų vertinimo būdus. Mokiniui užskaitomi įvertinimai, gauti kitoje ugdymo institucijoje. Jis juos turi pateikti raštu, patvirtintus ugdymo institucijos vadovo antspaudu. Jei mokinys nevertinamas, atsiskaitymo formą nustato mokytojas, suderinęs ją su tėvais (globėjais, rūpintojais) ir pavaduotoja ugdymui.

17. Mokymosi pagalbos teikimas:

17.1. Mokinių pasiekimai mokykloje stebimi ir analizuojami, laiku identifikuojami kylantys mokymosi sunkumai. Apie atsiradusius mokymosi sunkumus dalyko mokytojas informuoja klasės auklėtoją, mokinio tėvus (globėjus, rūpintojus), Vaiko gerovės komisiją ir kartu tariamasi dėl mokymosi pagalbos suteikimo;

17.2. Mokymosi pagalbą mokiniui pirmiausia suteikia jį mokantis mokytojas, pritaikydamas tinkamas mokymo užduotis, metodikas ir kt.;

17.3. Mokymosi pagalba teikiama skiriant trumpalaikes ar ilgalaikes konsultacijas. Jos skiriamos individualiai arba sudarant mokinių, kuriems reikia panašaus pobūdžio pagalbos, grupes;

17.4. Mokymosi pagalbos teikimo dažnumas ir intensyvumas priklauso nuo jos poreikio mokiniui. Mokinys, gavęs kontrolinio darbo nepatenkinamą įvertinimą, turi lankyti ne mažiau kaip vieną to dalyko konsultaciją;

17.5. Kitų dalykų pagalbą galima gauti mokyklos bibliotekoje, kur veikia namų darbų klubas: savanoriškai pagalbą teikia bibliotekininkė, socialinė pedagogė, vyresniųjų klasių mokiniai;

17.6. Mokiniui, dalyvavusiam Nacionaliniuose mokinių pasiekimų patikrinimuose ir nepasiekusiam vertinto dalyko patenkinamo pasiekimų lygmens, yra skiriama reikalinga mokymosi pagalba. Kiekvienam mokiniui sudaroma galimybė gauti ne mažiau kaip 20 konsultacijų;

17.7. Mokymosi pagalbos teikimui skiriamos valandos nurodytos priede Nr.3.

18. Mokymo diferencijavimas ir mokymosi individualizavimas:

18.1. Ugdymo diferencijavimas vykdomas pritaikant mokiniui mokymosi uždavinius ir užduotis, ugdymo turinį, mokymo priemones, tempą ir skiriamą laiką. Mokytojas ruošdamasis diferencijuoto mokymo ir mokymosi veikloms bei vertinimui atsižvelgia į mokinių sugebėjimus, ankstesnį mokymąsi, individualius mokymosi būdus, asmeninius poreikius, mokymosi tempą, praleistas pamokas, socialinius ir kultūrinius pagrindus, brandumą. Diferencijuojant užduotis pamokoje pateikiamos ne mažiau kaip 2 skirtingo lygio užduotys. Pagal poreikį diferencijuojamos ir namų darbų užduotys, diferencijavimas turi būti fiksuojamas TAMO dienyne prie įvedamų užduočių į namus.

18.2 Individualus ugdymo planas sudaromas mokiniui, kuris: atvykęs arba grįžęs iš užsienio; mokomas namie pagal gydytojų konsultacinės komisijos rekomendacijas; turi specialiųjų ugdymosi poreikių;

18.3 Individualus ugdymo planas sudaromas ir turinys planuojamas vieneriems mokslo metams pagal VGK protokolu 2023-05-29 Nr. 6 patvirtintą formą, atsižvelgiant į PPT rekomendacijas.

19. Ugdymo proceso organizavimas ne mokyklos aplinkose:

19.1 Ugdymo proceso organizavimas ne mokyklos aplinkose turi būti tiesiogiai siejamas su dalyko mokymosi turiniu, atsižvelgiant į mokymosi temas ir ugdomus gebėjimus;

19.2 Mokymasis kitose aplinkose turi vykti ne rečiau, kaip kartą per mėnesį 1–4 klasėse ir ne rečiau kaip kartą per ketvirtį 5–10 klasėse;

19.3Mokinio mokymosi laikas edukacinėse kelionėse, ekskursijose ir kitose aplinkose, trunkantis ilgiau nei pamoką, perskaičiuojamas į pamokos trukmės periodus ir įskaičiuojamas į konkretaus dalyko (konkrečių dalykų) mokymosi laiką.

20. Atnaujinto ugdymo turinio įgyvendinimas:

20.1. Pasirengimą įgyvendinti Atnaujintas pradinio ir pagrindinio ugdymo bendrąsias programas ir jų įgyvendinimą organizuoja ir koordinuoja direktoriaus pavaduotojas ugdymui;

20.2 Mokykla supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą TAMO dienyne, mokyklos internetinėje svetainėje, per visuotinį mokyklos tėvų susirinkimą, per klasės tėvų susirinkimus, per trišalius pokalbius;

20.3. Pasirenkamąjį ugdymo turinį kiekvienas mokytojas planuoja individualiai, atsižvelgdamas į kiekvienos klasės mokinių poreikius. Siūloma skirti daugiau pamokų privalomam mokymo(si) turiniui, privalomas temas nagrinėti išsamiau, daugiau pamokų skirti sunkiau mokinių įsisavinamoms temoms, bendradarbiaujant su kitais toje ar gretimose klasėse dirbančiais mokytojais, kurti naują mokymo(si) turinį pagal mokinių poreikius: įvairius praktinius pritaikymus, projektinius darbus, apimančius kelis mokomuosius dalykus, išvykas, pamokas kitose erdvėse, integruotas įvairių dalykų pamokas, pamokas ar ugdymo dienas, skirtas kokiai nors aktualiai problemai nagrinėti ir spręsti, paskaitas, susitikimus su įdomiais žmonėmis, įvairias veiklas, skirtas stiprinti tam tikras kompetencijas.

21. Mokinių mokymas namie:

21.1. Už mokinių mokymo namuose organizavimą atsakingas direktoriaus pavaduotojas ugdymui;

21.2. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu ir BUP penktu skyriumi.

22. Neformaliojo švietimo organizavimas:

22.1. Už neformaliojo švietimo organizavimą atsakingas direktoriaus pavaduotojas ugdymui;

22.2. Neformalusis vaikų švietimas įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ĮSAK–269, mokyklos tradicijas ir prioritetus;

22.3. Neformaliojo vaikų švietimo veiklą mokiniai renkasi, ši veikla yra neprivaloma;

22.4. Neformaliojo švietimo grupėje mokinių skaičius turi būti ne mažesnis kaip 8 mokiniai;

22.5. Neformaliojo vaikų švietimo programos gali būti vykdomos per mokinių atostogas;

22.6. Valandos, skirtos neformaliojo švietimo užsiėmimam, pateikiamos priede Nr.2.

**IV SKYRIUS**

**PRADINIO UGDYMO PROGRAMOS ĮGYVENDINIMAS**

23. Pamokų skaičius Pradinio ugdymo bendrosioms programoms įgyvendinti 1 ir 3 klasėse.

|  |  |  |  |  |  |  |
| --- | --- | --- | --- | --- | --- | --- |
| 2023–2024 mokslo metai | | | | | | |
| Klasė /  Dalykai | **1 klasė** |  | **3 klasė** |  | Iš viso skiriama pamokų pradinio ugdymo programai | |
| Dorinis ugdymas | | | | | | |
| Dorinis ugdymas (tikyba arba etika) | 1 |  | 1 |  | 70 (2) | |
| Kalbinis ugdymas | | | | | | |
| Lietuvių kalba ir literatūra | 8 |  | 7 |  | 525 (15) |  |
| Užsienio kalba (pirmoji, anglų / vokiečių / prancūzų) | – |  | 2 |  | 70 (2) |  |
| Visuomeninis ugdymas | | | | | | |
| Visuomeninis ugdymas | 1 |  | 1 |  | 70 (2) |  |
| Matematinis, gamtamokslinis ir technologinis ugdymas | | | | | |
| Gamtos mokslai | 1 |  | 1 |  | 70 (2) |
| Matematika | 4 |  | 5 |  | 315 (9) | |
| Technologijos | 1 |  | 1 |  | 70 (2) |  |
| Meninis ugdymas | | | | | |
| Dailė | 1 |  | 1 |  | 70 (2) |
| Muzika | 2 |  | 2 |  | 140 (4) |
| Šokis | 1 |  | 1 |  | 70 (2) |
| Fizinis ir sveikatos ugdymas | | | | | | |
| Fizinis ugdymas | 3 |  | 3 |  | 210 (6) | |
| Iš viso privalomų pamokų skaičius per mokslo metus | 23 |  | 25 |  | 1680 (48) | |
| Pamokos, skiriamos mokinių ugdymosi poreikiams tenkinti: | 1 |  | 1 |  | 70 (2) | |
| Neformalusis vaikų švietimas | 2 |  | 2 |  | 140 (4) | |

24. Pamokų skaičius Pradinio ugdymo bendrosioms programoms įgyvendinti 2 ir 4 klasėse.

|  |  |  |  |  |  |  |
| --- | --- | --- | --- | --- | --- | --- |
| 2023–2024 mokslo metai | | | | | | |
| Klasė /  Dalykai |  | **2 klasė** |  | **4 klasė** | Iš viso skiriama pamokų pradinio ugdymo programai | |
| Dorinis ugdymas | | | | | | |
| Dorinis ugdymas (tikyba arba etika) |  | 1 |  | 1 | 70 (2) | |
| Kalbinis ugdymas | | | | | | |
| Lietuvių kalba |  | 7 |  | 7 | 490 (14) |  |
| Užsienio kalba (anglų) |  | 2 |  | 2 | 140 (4) |  |
| Visuomeninis ugdymas | | | | | | |
| Visuomeninis ugdymas |  |  |  |  |  |  |
| Matematinis, gamtamokslinis ir technologinis ugdymas | | | | | |
| Pasaulio pažinimas |  | 2 |  | 2 | 140 (4) |
| Matematika |  | 5 |  | 5 | 350 (10) | |
| Meninis ugdymas | | | | | |  |
| Dailė ir technologijos |  | 2 |  | 2 | 140 (4) |
| Muzika |  | 2 |  | 2 | 140 (4) |
| Šokis |  | 1 |  | 1 | 70 (2) |
| Fizinis ir sveikatos ugdymas | | | | | | |
| Fizinis ugdymas |  | 3 |  | 3 | 210 (6) | |
| Iš viso privalomų pamokų skaičius per mokslo metus |  | 25 |  | 25 | 1750 (50) | |
| Pamokos, skiriamos mokinių ugdymosi poreikiams tenkinti: |  | 1 |  | 1 | 70 (2) | |
| Neformalusis vaikų švietimas |  | 2 |  | 2 | 140 (8) | |

Pradinio ugdymo programos dalykų turinio įgyvendinimas:

25. dorinis ugdymas:

25.1. mokinio atstovai pagal įstatymą kasmet parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

25.2 dorinio ugdymo dalyką mokiniui galima keisti kiekvienais mokslo metais pagal jo tėvų (globėjų) pateiktą prašymą;

26 pirmosios užsienio kalbos mokymas:

26.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais.

26.2. mokykla siūlo mokinio atstovams pagal įstatymą parinkti mokiniui pirmąją užsienio kalbą – anglų;

27. socialinis / visuomeninis ir gamtamokslinis ugdymas:

27.1. 2 ir 4 klasėje socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai;

27.2.1 ir 3 klasėje visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praturtinant tyrinėjimo veikla.

28. fizinis ugdymas:

28.1. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

28.2. mokinio atstovų pagal įstatymą pageidavimu mokiniai gali lankyti sveikatos grupes ne mokykloje;

29. meninis ugdymas (dailė ir technologijos, muzika, šokis, teatras):

29.1. 1 ir 3 klasėse mokoma muzikos, dailės, šokio;

29.2. 2 ir 4 klasėje valandos skiriamos muzikai, šokiui, dailės ir technologijų dalykui, technologiniam ugdymui skiriant ne mažiau kaip vieną trečiąją dailės ir technologijų dalykui skiriamo laiko;

30. informacinės technologijos / informatika:

30.1. skaitmeniniai mokinių kompetencijai ugdyti per visus dalykus ugdymo procese naudojamos šiuolaikinės skaitmeninės technologijos;

30.2. mokinių informacinis mąstymas ugdomas integruotai į kitus dalykus ir į neformaliojo švietimo veiklas.

**V SKYRIUS**

**PAGRINDINIO UGDYMO PROGRAMOS ĮGYVENDINIMAS**

31. Pamokų skaičius pagrindinio ugdymo programai įgyvendinti grupinio mokymosi forma kasdieniu ar nuotoliniu mokymo proceso organizavimo būdu 5, 7, 9 klasėse:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Dalykų grupės / dalykai | Klasė / Pamokų skaičius per savaitę / mokslo metus | | | | | | | | | | | Iš viso programai |
|  | **5 klasė** | |  | | **7 klasė** | |  | | **9 klasė** |  | |  |
| Dorinis ugdymas (tikyba arba etika) | | | | | | | | | | | | |
| Etika | 1 | |  | | 1 | |  | | 1 |  | | 111 (3) |
| Tikyba | 1 | |  | | 1 | |  | | 1 |  | | 111(3) |
| Kalbinis ugdymas | | | | | | | | | | | | |
| Lietuvių kalba ir literatūra | 5 | |  | | 5 | |  | | 4 |  | | 518 (14) |
| Užsienio kalba (anglų, pirmoji ) | 3 | |  | | 3 | |  | | 3 |  | | 333(9) |
| Užsienio kalba (vokiečių, rusų, antroji) | - | | 2 | | 2 | 148(4) |
| Matematinis ugdymas, gamtamokslinis ir technologinis ugdymas | | | | | | | | | | | | |
| Matematika | 4 | |  | | 4 | |  | | 4 |  | | 444(12) |
| Informatika | 1 | |  | | 1 | |  | | 1 |  | | 111(3) |
| Gamtos mokslai | 2 | |  | |  | |  | |  |  | | 74(2) |
| Biologija |  | |  | | 2 | |  | | 2 |  | | 148(4) |
| Chemija |  | |  | |  | |  | | 2 |  | | 37(2) |
| Fizika |  | |  | | 1 | |  | | 2 |  | | 111(3) |
| Technologijos | 2 | |  | | 2 | |  | | 1 |  | | 185(5) |
| Visuomeninis ugdymas | | | | | | | | | | | | |
| Istorija | 2 | |  | | 2 | |  | | 2 |  | | 222(6) |
| Geografija |  | |  | | 2 | |  | | 2 |  | | 148(4) |
| Ekonomika ir verslumas |  | |  | |  | |  | |  |  | |  |
| Pilietiškumo pagrindai |  | |  | |  | |  | | 1 |  | | 37 |
| Meninis ugdymas | | | | | | | | | | | | |
| Dailė | 1 | |  | | 1 | |  | | 1 |  | | 111 (3) |
| Muzika | 1 | |  | | 1 | |  | | 1 |  | | 111 (3) |
| Fizinis ir sveikatos ugdymas | | | | | | | | | | | | |
| Fizinis ugdymas | 3 | |  | | 3 | |  | | 2 |  | | 296 (8) |
| Gyvenimo įgūdžiai | 1 | |  | | 1 | |  | | 0,5 |  | | 92(2,5) |
| Socialinė-pilietinė veikla | 20 | |  | | 20 | |  | | 20 |  | | 60 |
| Minimalus pamokų skaičius mokiniui per savaitę | 26 | |  | | 31 | |  | | 31,5 |  | |  |
| Pamokos mokinio ugdymo poreikiams tenkinti, mokymosi pagalbai teikti | 3 |  | | | | 3 | |  | 3 | |  | 333(9) |
| Neformalusis vaikų švietimas | 2 | | |  | | 2 | |  | 2 | |  | 222(6) |

32. Pamokų skaičius pagrindinio ugdymo programai įgyvendinti grupinio mokymosi forma kasdieniu ar nuotoliniu mokymo proceso organizavimo būdu 6, 8, 10 klasėse:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Kklasė  Ugdymo sritys  ir dalykai |  | **6 klasė** | | |  | **8 klasė** | | Pagrindinio ugdymo programos pirmoje dalyje  (5–8 klasės) |  | **10**  **klasė** | | Pagrindinio ugdymo programoje (iš viso) |
| Dorinis ugdymas | | | | | | | | | | | | | |
| Dorinis ugdymas (tikyba arba etika) |  | | 1 | |  | | 1 | 148 (4) |  | | 1 | 222 (6) |
| Kalbos | | | | | | | | | | | | |
| Lietuvių kalba ir literatūra |  | | 5 | |  | | 5 | 740 (20) |  | | 5 | 1 073 (29) |
| Užsienio kalba (pirmoji) |  | | 3 | |  | | 3 | 444 (12) |  | | 3 | 666 (18) |
| Užsienio kalba (antroji) |  | | 2 | |  | | 2 | 222 (6) |  | | 2 | 370 (10) |
| Matematika ir informacinės  technologijos | | | | | | | | | | | | | |
| Matematika |  | | 4 | |  | | 4 | 592 (16) |  | | 4 | 888 (24) |
| Informacinės technologijos |  | | 1 | |  | | - | 111 (3) |  | | 1 | 185 (5) |
| Gamtamokslinis ugdymas | | | | | | | | | | | | |
| Gamta ir žmogus |  | | 2 | | – | | | 148 (4) | – | | | 148 (4) |
| Biologija | – | | | |  | | 1 | 111 (3) |  | | 1 | 222 (6) |
| Chemija | – | | | |  | | 2 | 74 (2) |  | | 2 | 222 (6) |
| Fizika | – | | | |  | | 2 | 111 (3) |  | | 2 | 259 (7) |
| Socialinis ugdymas | | | | | | | | | | | | |
| Istorija |  | | 2 | |  | | 2 | 296 (8) |  | | 2 | 444 (12) |
| Pilietiškumo pagrindai | – | | | | – | | | – |  | | 1 | 74 (2) |
| Socialinė-pilietinė veikla |  | | 10 | |  | | 10 | 40 |  | | 10 | 60 |
| Geografija |  | | 2 | |  | | 2 | 222 (6) |  | | 1 | 333 (9) |
| Ekonomika ir verslumas | – | | | | – | | | – |  | |  | 37 (1) |
| Meninis ugdymas | | | | | | | | | | | | |
| Dailė |  | | 1 | |  | | 1 | 148 (4) |  | | 1 | 222 (6) |
| Muzika |  | | 1 | |  | | 1 | 148 (4) |  | | 1 | 222 (6) |
| Technologijos, fizinis ugdymas, žmogaus sauga | | | | | | | | | | | | |
| Technologijos (...) |  | | 2 | |  | | 2 | 259 (7) |  | | 1,5 | 351,5 (9,5) |
| Fizinis ugdymas |  | | 3 | |  | | 3 | 444 (12) |  | | 2 | 592 (16) |
| Žmogaus sauga |  | |  | |  | | 1 | 74 (2) |  | | 0,5 | 92,5 (2,5) |
| Projektinė veikla (....) |  | |  | |  | |  |  |  | |  | 37 |
| Minimalus pamokų skaičius mokiniui per savaitę |  | 29 | |  | | 31 | |  |  | 31 | | 179 |
|  | 5–8 klasėse | | | | | | |  | 9–10 klasėse | | |  |
| Pamokų, skirtų mokinio ugdymo poreikiams tenkinti, mokymosi pagalbai teikti |  | | 3 | |  | | 3 | 444(12) |  | | 7 | 259 (7) |
| Neformalusis vaikų švietimas (valandų skaičius per mokslo metus) |  | | 2 | |  | | 2 | 148 (4) |  | | 2 | 74(2) |

33. Mokiniui, kuris pradeda mokytis pagal pagrindinio ugdymo programos pirmąją ar antrąją dalį ir naujai atvykusiems mokiniams skiriamas 1 mėnesio adaptacinis laikotarpis. Pasibaigus skirtam adaptacijos laikui mokykla gali skirti papildomą laiką adaptacijai jeigu iki tol mokinys nepilnai adaptuojasi. Adaptacijos laikotarpiu stebėti individualią pažangą, mokinių pasiekimų ir pažangos pažymiais nevertinti.

34. Mokymosi turinio įgyvendinimo organizavimas:

34.1. dorinis ugdymas (etika arba tikyba): mokiniui iki 14 metų dorinio ugdymo dalyką parenka mokinio tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą renkasi dvejiems metams (5–6, 7–8, 9–10 klasėms).

34.2. užsienio kalba:

34.2.1. pradinio ugdymo programoje pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki ugdymo pagrindinio ugdymo programos pabaigos;

34.2.2. antrosios užsienio kalbos mokymas privalomas nuo 6 klasės; mokykla siūlo rinktis vokiečių arba rusų kalbas;

34.2.3. Pirmajai užsienio kalbai skiriama 3 valandos, antrajai – 2;

34.2.4. keisti užsienio kalbą, nebaigus pagrindinio ugdymo programos, galima:

34.2.4.1. jeigu mokinio norimos mokytis užsienio kalbos pasiekimų lygis ne žemesnis, nei patenkinamas lygis numatytas tos kalbos dalyko bendrojoje programoje;

34.2.4.2. jei mokinys yra atvykęs iš kitos Lietuvos mokyklos ar užsienio ir mokykla negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;

34.3. gamtos mokslai:

34.3.1. 7–8 klasėse mokoma atskirų gamtos mokslų dalykų – biologijos, chemijos, fizikos;

34.3.2. eksperimentiniams ir praktiniams gebėjimams ugdyti sudaromos sąlygos pamokų ir neformaliojo švietimo užsiėmimų metu;

34.4. meninis ugdymas:

34.4.1. mokiniams, besimokantiems pagal pagrindinio ugdymo programą privaloma mokytis dailės ir muzikos dalykų; šiems dalykams skiriama po 1 valandą;

34.5. fizinis ugdymas:

34.5.1. atskiros mergaičių ir berniukų grupės nesudaromos, klasės į grupes nedalijamos;

34.5.2 specialiosios medicininės fizinio pajėgumo grupės mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

34.5.3. mokinio atstovų pagal įstatymą pageidavimu mokiniai gali lankyti sveikatinimo grupes ne mokykloje;

34.6. socialinė-pilietinė veikla:

34.6.1 mokiniui, besimokančiam pagal pagrindinio ugdymo programą privaloma atlikti socialinę-pilietinę veiklą. Socialinė-pilietinė veikla organizuojama vadovaujantis mokyklos Socialinė-pilietinė veikla organizavimo aprašu;

34.6.2 šiai veiklai organizuoti skiriama ne mažiau kaip 10 pamokų (valandų) 6, 8,10, ne mažiau kaip 20 pamokų (valandų) 5, 7, 9 klasėse;

34.6.3. integruoto turinio pilietiškumo ir gynybos įgūdžių formavimo veikla įgyvendinama 9 klasės mokiniams mokslo metų pabaigoje.

35. Mokiniui, besimokančiam pagal pagrindinio ugdymo programos dalį sudaromos galimybės pasirinkti ir atlikti mokslo metų trukmės projektinį darbą;

35.1. projektiniam darbui atlikti skiriama iki 37 pamokų, panaudojant mokinio poreikiams tenkinti ir mokymosi pagalbai teikti ir neformaliojo vaikų švietimo valandas.

36. Mokykloje ugdymo turiniui įgyvendinti klasė į grupes dalijama per šių dalykų pamokas, jei klasėje mokosi ne mažiau kaip 21 mokinys:

užsienio kalboms (1-ajai ir 2-ajai); informacinėms technologijoms; technologijoms; doriniam ugdymui, jeigu tos pačios klasės mokiniai yra pasirinkę tikybą ir etiką.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

37. Už specialiųjų ugdymosi poreikių mokinių ugdymo organizavimą atsakingas direktoriaus pavaduotojas.

38. Mokykla, organizuodama specialiųjų ugdymosi poreikių mokinių ugdymą, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

39. Pradinio ugdymo individualizuotos ir pagrindinio ugdymo individualizuotos programos ir socialinių įgūdžių ugdymo programos įgyvendinamos vadovaujantis Bendrųjų ugdymo planų 10 priedu.

40. Mokinių specialiųjų ugdymo(si) poreikių pirminį įvertinimą atlieka mokyklos Vaiko gerovės komisija, mokinių specialiuosius ugdymo(si) poreikius pedagoginiu, psichologiniu, medicininiu ir socialiniu pedagoginiu aspektais įvertina Pedagoginė psichologinė tarnyba.

41. Specialiųjų ugdymo(si) poreikių mokinių ugdymas mokykloje vykdomas bendrosiose klasėse.

42. Pirmiausia pedagoginę, psichologinę pagalbą mokiniui teikia su juos dirbantys mokytojai, klasių auklėtojai, mokyklos psichologas. Jeigu šios pagalbos nepakanka, mokyklos Vaiko gerovės komisijos sprendimu yra kreipiamasi į rajono Pedagoginę psichologinę tarnybą (PPT) dėl mokinio mokymosi poreikių įvertinimo.

43. Mokytojas, gavęs PPT išvadas ir rekomendacijas, organizuoja mokinio mokymą.

44. Mokiniui, besimokančiam pagal pagrindinio ugdymo individualizuotą programą, mažinamas savaitinių pamokų skaičius (nemokoma antrosios užsienio kalbos).

45. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pažymiais, pagal mokinio individualiame ugdymo plane numatytus individualios pažangos keliamus tikslus.

46. Mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą arba socialinių įgūdžių ugdymo programą, mokymosi pasiekimai vertinami

atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą. Kiekvieno mokinio vertinimas nustatomas individualiai Vaiko gerovės komisijoje (vertinimo įrašai „įskaityta“, „neįskaityta“, aprašai, pažymiai ir kt.).

47. Švietimo pagalba, ją teikiantys specialistai, tikslai ir intensyvumas mokiniui yra numatyti mokinio individualiame pagalbos plane.